
RAPORT

asupra proiectului de Lege pentru respingerea Ordonanţei Guvernului nr. 5/2007 privind aprobarea scoaterii din rezervele de stat a unor cantităţi de carburanţi şi lubrifianţi, care vor fi acordate, în mod gratuit, Ministerului Apărării
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond cu proiectul de Lege pentru respingerea Ordonanţei Guvernului nr.5/2007 privind aprobarea scoaterii din rezervele de stat a unor cantităţi de carburanţi şi lubrifianţi, care vor fi acordate, în mod gratuit, Ministerului Apărării, trimis cu adresa nr. PL.x. 274 din 23 aprilie 2007 şi înregistrat cu nr.32/330 din 25.04.2007.



Consiliul Legislativ, cu nr. 78/24.01.2007, a avizat favorabil proiectul de ordonanţă.

Proiectul de lege are ca obiect de reglementare refacerea stocurilor de combustibil utilizate de Ministerul Apărării în cadrul intervenţiilor de urgenţă efectuate în cursul anului 2006.  

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnii lt.col. Gheorghe Mocanu şi lt.col. Ovidiu Trişcaru, reprezentanţi din partea Ministerului Apărării, precum şi domnul Adrian Gurău, director general al Administraţiei Naţionale a Rezervelor de Stat.

3. La lucrări au fost prezenţi 19 deputaţi din totalul de 24 de membri ai Comisiei. 

    Raportul Comisiei a fost adoptat cu unanimitate de voturi.

4. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
5. Senatul a adoptat proiectul de lege în şedinţa din 16 aprilie 2007. 


În urma dezbaterii, în şedinţa din 7 mai 2007, Comisia propune Plenului Camerei Deputaţilor adoptarea cu modificări a acestui proiect de lege.
Amendamente  admise
	Nr.

crt
	Text iniţial

Text OG nr. 5/2007
	Text Senat
	Text propus de Comisie

(autorul amendamentului)
	Motivarea amendamentelor propuse

	1. 
	_________
	Lege

pentru respingerea Ordonanţei Guvernului nr.5/2007 privind aprobarea scoaterii din rezervele de stat a unor cantităţi de carburanţi şi lubrifianţi, care vor fi acordate, în mod gratuit, Ministerului Apărării
	1. Titlul legii se modifică şi va avea  următorul cuprins:

„Lege

pentru aprobarea Ordonanţei Guvernului nr.5/2007 privind aprobarea scoaterii din rezervele de stat a unor cantităţi de carburanţi şi lubrifianţi care vor fi acordate, în mod gratuit, Ministerului Apărării”
(Autor:Comisia)


	Comisia a hotărât aprobarea Ordonanţei Guvernului în forma prezentată. 

	2. 
	_________


	ARTICOL UNIC. – Se respinge Ordonanţa Guvernului nr.5 din 24 ianuarie 2007 privind aprobarea scoaterii din rezervele de stat a unor cantităţi de carburanţi şi lubrifianţi, care vor fi acordate, în mod gratuit, Ministerului Apărării, adoptată în temeiul art. 1 pct. I. 11 din Legea     nr. 502/2006 privind abilitarea Guvernului de a emite ordonanţe, şi publicată în Monitorul Oficial al României, Partea I, nr. 68 din 29 ianuarie 2007.
	2. Articolul unic al legii se modifică şi va avea  următorul cuprins:
„ARTICOL UNIC. – Se aprobă Ordonanţa Guvernului nr.5 din 24 ianuarie 2007 privind aprobarea scoaterii din rezervele de stat a unor cantităţi de carburanţi şi lubrifianţi care vor fi acordate, în mod gratuit, Ministerului Apărării, adoptată în temeiul art. 1 pct. I. 11 din Legea nr. 502/2006 privind abilitarea Guvernului de a emite ordonanţe, publicată în Monitorul Oficial al României, Partea I, nr. 68 din 29 ianuarie 2007, cu următoarea modificare:”
(Autor:Comisia)


	idem

	3. 
	Art. 3. – Fondurile necesare reîntregirii stocurilor vor fi asigurare de la bugetul de stat prin bugetul Administraţiei Naţionale a Rezervelor de Stat pe anul 2008.  
	Nemodificat
	3. Articolul 3 se modifică şi va avea următorul cuprins:
„Art. 3. – Fondurile necesare reîntregirii stocurilor cu cantităţile de carburanţi şi lubrifianţi  prevăzute la art. 1 vor fi asigurate de la bugetul de stat, prin bugetul Administraţiei Naţionale a Rezervelor de Stat pe anul 2008.”

(Autor: dep. Marian Săniuţă)
	Pentru concordanţă cu întreg textul ordonanţei.


Preşedinte, 

 Costică Canacheu 
cons. Anca-Daria Cotoc 

Către

BIROUL PERMANENT AL

CAMEREI DEPUTAŢILOR


Vă înaintăm, alăturat, RAPORTUL asupra proiectului de Lege pentru respingerea Ordonanţei Guvernului nr.5/2007 privind aprobarea scoaterii din rezervele de stat a unor cantităţi de carburanţi şi lubrifianţi, care vor fi acordate, în mod gratuit, Ministerului Apărării, trimis cu adresa nr. PL.x. 274 din 23 aprilie 2007 şi înregistrat cu nr.32/330 din 25.04.2007.










În raport de obiectul şi conţinutul său, proiectul de lege face parte din categoria legilor ordinare.

Preşedinte, 

Costică Canacheu
PAGE  

